ເຂົ້າຫອມມະລິ ຂອງກຳປູເຈຍ ຖືກເລືອກເປັນ ເຂົ້າທີ່ດີ ທີ່ສຸດ ຂອງໂລກ ຮ່ວມກັບ ເຂົ້າຫອມມະລິໄທ
ເຖິງແມ່ນກຳປູເຈຍ ຈະມີສ່ວນແບ່ງພຽງນ້ອຍໆ ໃນຕະຫຼາດເຂົ້າຂອງໂລກ ແຕ່ເຂົ້າຫອມ ລຳດວນ ຂອງກຳປູເຈຍ ກໍໜ້າຈະຊ່ອຍສົ່ງເສີມ ການສົ່ງອອກເຂົ້າ ຂອງປະເທດ.
ເປັນເວລາ 3 ປີລຽນຕິດ ເຂົ້າທີນຶ່ງຂອງກຳປູເຈຍ ໄດ້ຖືກເລືອກໃຫ້ເປັນເຂົ້າທີ່ດີທີ່ສຸດຂອງໂລກ ຢູ່ກອງປະຊຸມວ່າດ້ວຍເຂົ້າຂອງໂລກ ການໄດ້ຮັບລາງວັນດັ່ງກ່າວ ທີ່ໄດ້ຮ່ວມກັນກັບໄທໃນປີນີ້ ມີຂຶ້ນໃນຂະນະທີ່ກຳປູເຈຍກຳລັງຫາທາງຊຸກຍູ້ ການສົ່ງອອກເຂົ້າຂອງຕົນ ໃຫ້ເປັນຊ່ອງທາງນຶ່ງ ໃນການເພີ້ມທະວີລາຍຮັບຂຶ້ນ ສຳລັບພວກກະເສດຕະກອນປູກເຂົ້າ ທີ່ທຸກຍາກຂອງຕົນ Robert Carmichael ຜູ້ສື່ຂ່າວວີໂອເອ ມີລາຍງານຈາກນະຄອນຫຼວງພະນົມເປັນ ຊຶ່ງສິງຈະນຳມາສະເໜີທ່ານຕໍ່ໄປ… ເຖິງແມ່ນກຳປູເຈຍ ຈະມີສ່ວນແບ່ງພຽງນ້ອຍໆ ໃນຕະຫລາດ ເຂົ້າຂອງໂລກ ໂດຍໄດ້ຜະລິດເຂົ້າພຽງແຕ່ 1 ເປີເຊັນຂອງປະລິມານເຂົ້າທັງໝົດຂອງໂລກໃນປີ 2012 ນັ້ນກໍຕາມ ແຕ່ລາງວັນສຳລັບເຂົ້າ ພັນຫອມ ລຳດວນ ຂອງກຳປູເຈຍ ກໍໜ້າຈະຊ່ອຍສົ່ງເສີມການສົ່ງອອກເຂົ້າຂອງປະເທດ ອຸດສາຫະກຳເຂົ້າ ເຖິງແມ່ນມີຂະໜາດນ້ອຍໆ ແລະບໍ່ມີປະສິດທິຜົນ ກໍຕາມ ແຕ່ກໍຍັງ ຄົງເປັນລູກກະແຈສຳຄັນຕໍ່ເສດຖະກິດຂອງກຳປູເຈຍ ຊາວກຳປູເຈຍສ່ວນຫຼາຍ ພາກັນ ຢູ່ລອດ ສ່ວນນຶ່ງກໍຍ້ອນການປູກເຂົ້າໃນດິນດອນຕ່ອນນ້ອຍໆ ການຂາດປະສິດທິພາບໃນຫລາຍໆດ້ານ ໝາຍເຖິງວ່າ ຊາວນາກຳປູເຈຍຕ້ອງສົ່ງເຂົ້າເປືອກ ຈຳນວນຫລວງຫລາຍ ໄປຂາຍໃນປະເທດເພື່ອນບ້ານ ເຊັ່ນໄທແລະຫວຽດນາມ ບ່ອນທີ່ເຂົາເຈົ້າໄດ້ລາຄາສູງກວ່າ ທ່ານ Sok Puthyvuth ເປັນປະທານສະຫະພັນເຂົ້າກຳປູເຈຍ ຊຶ່ງ ຕາງໜ້າພວກຊາວນາທັງໝົດ ໃນວັງການອຸດສາຫະກຳເຂົ້າ ທ່ານໂຊກ ພຸດທິວຸດ ກ່າວວ່າ ເປົ້າໝາຍຂອງກຳປູເຈຍແມ່ນ ສົ່ງອອກເຂົ້າສານ 1 ລ້ານໂຕນ ພາຍໃນປີ 2015 ປີໜ້າ ນີ້ ມາຮອດປັດຈຸບັນໃນປີນີ້ ກຳປູເຈຍສົ່ງອອກເຂົ້າໄປຂາຍໃນຕ່າງປະເທດ ປະມານ 4 ແສນໂຕນ ສ່ວນໃຫຍ່ແມ່ນສົ່ງໄປຍັງສະຫະພາບຢູໂຣບ ຮອງນາຍົກລັດຖະມົນຕີກຳປູເຈຍ ທ່ານ Keat Chhon ກ່າວວ່າ ການສົ່ງເສີມລາຍຮັບ ຂອງພວກກະສິກອນ ຍັງຄົງເປັນເປົ້າໝາຍສຳຄັນຂອງຄວາມພະຍາຍາມຂອງລັດຖະ ບານ ເພື່ອປັບປຸງອຸດສາຫະກຳເຂົ້າໃຫ້ດີຂຶ້ນນັ້ນ ທ່ານ Keat Chhon ກ່າວວ່າ ເພື່ອຊ່ອຍພັດທະນາອຸດສາຫະກຳເຂົ້າຂອງກຳປູເຈຍ ຈີນໃຫ້ເງິນກູ້ຢືມຈຳນວນ 300 ລ້ານດອນລາ ເພື່ອນຳໃຊ້ໃນການປັບປຸງສາງເກັບມ້ຽນເຂົ້າໃຫ້ດີຂຶ້ນ ແນວໃດກໍຕາມ ທ່ານ David Van ຜູ້ສົ່ງອອກເຂົ້າລາຍນຶ່ງ ກ່າວວ່າ ແຕ່ບັນຫາທີ່ມີມາ ຕັ້ງແຕ່ດົນນານ ຍັງຄົງມີຢູ່ ຮວມທັງຄ່າໄຟຟ້າສູງ ແລະການຂາດແຄນເມັດພັນເຂົ້າທີ່ມີ ຄຸນນະພາບ ນອກນີ້ແລ້ວ ທ່ານ Van ຢາກໃຫ້ມີຍີ່ຫໍ້ທີ່ດີກວ່າເກົ່າ ສຳລັບພັນເຂົ້າທີ່ໄດ້ ຮັບລາງວັນນັ້ນ ຊຶ່ງປັດຈຸບັນນີ້ ມີຊື່ໃນທ້ອງຕະຫຼາດວ່າ ຊຶ່ງແມ່ນໃກ້ຄຽງກັນໂພດ ກັບພັນເຂົ້າຫອມມະລິຂອງໄທ ທ່ານ David Van ກ່າວວ່າ ແຕ່ກໍຍັງມີການທ້າທາຍຢູ່ ຊຶ່ງກໍຄື ເຂົ້າຂອງໄທທີ່ມີສະສົມໄວ້ຢ່າງຫຼວງຫຼາຍ ຍ້ອນໂຄງ ການຈຳນຳເຂົ້ານັ້ນ ໄດ້ເຮັດໃຫ້ລາຄາເຂົ້າຕົກຕໍ່າລົງ ຊຶ່ງເຮັດຍາກທີ່ຈະແຂ່ງຂັນກັບໄທໄດ້ ໃນຂະນະດຽວກັນ ຫລາຍໆປະເທດ ເຊັ່ນມຽນມາ ກໍຢາກຈະເພີ້ມທະວີການສົ່ງອອກ ເຂົ້າຂອງຕົນເຊັ່ນກັນ ແຕ່ເຖິງແມ່ນກຳປູເຈຍບໍ່ສາມາດບັນລຸເປົ້າໝາຍຂອງຕົນ ໃນການຜະລິດເຂົ້າເພື່ອສົ່ງອອກ ໃຫ້ໄດ້ 1 ລ້ານໂຕນຕໍ່ປີ ໃນປີຕໍ່ໜ້ານີ້ກໍຕາມແຕ່ເຂົ້າທີ່ໄດ້ຮັບລາງວັນຂອງກຳປູເຈຍ ກໍໜ້າ ຈະໄດ້ຮັບຄວາມນິຍົມ ແລະໄດ້ຮັບການບໍລິໂພກຫຼາຍຂຶ້ນໃນທົ່ວໂລກ ຊຶ່ງນັ້ນກໍຈະຍົກສູງ ລາຍຮັບຂອງພວກເຈົ້າຂອງໂຮງສີເຂົ້າ ຂອງພວກສົ່ງອອກ ແລະພວກຊາວນາປູກເຂົ້າທີ່ ທຸກຍາກຂອງກຳປູເຈຍ ຫຼາຍໆລ້ານຄົນນັ້ນ